КОМИ РЕСПУБЛИКАЛӦН ОЛАНПАС

**“Бать-мамтӧм челядьӧс да бать-мам дӧзьӧртӧг кольӧм челядьӧс, а сідзжӧ бать-мамтӧм челядь да бать-мам дӧзьӧртӧг кольӧм челядь лыдӧ пырысь йӧзӧс олан жыръясӧн могмӧдӧм кузя канму уджмогъяс Коми Республикаын меставывса асвеськӧдлан органъяслы сетӧм йылысь”**

**Коми Республикаса Оланпасӧ вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2013 вося косму тӧлысь 18 лунӧ

**1 статья.** Пыртны “Бать-мамтӧм челядьӧс да бать-мам дӧзьӧртӧг кольӧм челядьӧс, а сідзжӧ бать-мамтӧм челядь да бать-мам дӧзьӧртӧг кольӧм челядь лыдӧ пырысь йӧзӧс олан жыръясӧн могмӧдӧм кузя канму уджмогъяс Коми Республикаын меставывса асвеськӧдлан органъяслы сетӧм йылысь” Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2012, 65 №, 1580 ст.) татшӧм вежсьӧмъяс:

1. 3 статьяын:

1) 1 юкӧнын:

а) 4 пункт гижны тадзи:

“4) гражданаӧн да налӧн семьяӧ быд пырысьӧн кутан олан жыръяс вылӧ, кутшӧмъяс вылӧ инӧдъяссӧ абу пасйӧма Вӧрзьӧдны позьтӧм эмбур вылӧ да сыкӧд сделкаяс вӧчӧм вылӧ инӧд серти ӧтувъя канму реестрын, инӧд эскӧдысь документъяс (эмӧсь кӧ индӧм документъясыс), либӧ:

а) Коми Республикаын "Ростехинвентаризация – Федеральнӧй БТИ" федеральнӧй ӧтувъя канму предприятиеса филиалысь справка сы йылысь, мый гражданинлӧн да сылӧн семьяӧ быд пырысьлӧн эм вӧрзьӧдны позьтӧм эмбур (олан жыръяс), коді инасьӧ гражданинӧс тӧдмаланін да медводдзаысь учётӧ босьтанін серти да (либӧ) гражданинлӧн оланін серти;

б) "Ростехинвентаризация – Федеральнӧй БТИ" федеральнӧй ӧтувъя канму предприятиеса филиалысь, коді инасьӧ гражданинӧс тӧдмаланін да медводдзаысь учётӧ босьтанін серти Коми Республика мутас сайын да (либӧ) гражданинлӧн воддза олан места серти Коми Республика мутас сайын, гражданинӧн да сылӧн семьяӧ быд пырысьӧн вӧрзьӧдны позьтӧм эмбур (олан жыръяс) кутӧм йылысь справка;”;

б) 6 пункт киритны;

в) содтыны татшӧм 81 пункт:

“81) оланін небӧгысь выписка либӧ гражданинӧс тӧдмалан да медводдзаысь учётӧ босьтан кадпас кежлӧ водзынджык оланін серти пасйӧм йылысь справка подув вылын;”;

г) 10 пункт гижны тадзи:

“10) водзынджык олан жыръясын, кӧні найӧ лоӧны социальнӧя медалан сёрнитчӧмъяс серти медалысьясӧн, либӧ медалысьяслӧн семьяясӧ пырысьясӧн, либӧ кутысьясӧн, гражданалы овны позьтӧмлун эскӧдысь документъяс подув вылын – граждана серти, кодъяс водзынджык олісны олан жыръясын, кӧні найӧ вӧліны социальнӧя медалан сёрнитчӧмъяс серти медалысьясӧн, либӧ медалысьяслӧн семьяясӧ пырысьясӧн, либӧ кутысьясӧн.”;

д) кызьӧд да кызь ӧтиӧд абзац гижны тадзи:

“Тайӧ юкӧнлӧн 1 да 2 пунктъясын, 4 пунктса медводдза абзацын, 7 - 81 пунктъясын индӧм документъяссӧ сетӧ гражданин либӧ оланпас серти сійӧс петкӧдлысь меставывса асвеськӧдлан органъясӧ ас кежысь.

Тайӧ юкӧнса 3, 5, 9 да 10 пунктъясын индӧм документъяссӧ корӧны меставывса асвеськӧдлан органъяс органъясысь да организацияясысь, кодъяс веськӧдлӧны индӧм документъясӧн Россия Федерацияса нормативнӧй инӧда актъяс серти, Россия Федерацияса субъектъяслӧн нормативнӧй инӧда актъяс серти, муниципальнӧй инӧда актъяс серти, ведомствокостса юӧра йитӧдъясӧн, кор индӧм документъяссӧ гражданин либӧ оланпас серти сійӧс петкӧдлысь эз сет ас кӧсйӧм серти.”;

2) содтыны татшӧм кызь кыкӧд абзац:

“Тайӧ юкӧнлӧн 4 пунктса “а” да “б” пунктувъясын индӧм документъяссӧ корӧны меставывса асвеськӧдлан органъяс органъясысь да организацияясысь, кодъяс веськӧдлӧны индӧм документъясӧн Россия Федерацияса нормативнӧй инӧда актъяс серти, Россия Федерацияса субъектъяслӧн нормативнӧй инӧда актъяс серти, муниципальнӧй инӧда актъяс серти, ведомствокостса юӧра йитӧдъясӧн, кор индӧм документъяссӧ, кутшӧмъясӧс урчитӧма тайӧ юкӧнлӧн 4 пунктса медводдза абзацын, гражданин либӧ оланпас серти сійӧс петкӧдлысь эз сет ас кежысь.”;

3) 2 юкӧн гижны тадзи:

“2. Кор гражданин либӧ оланпас серти сійӧс петкӧдлысь ыстӧ меставывса асвеськӧдлан органӧ лыддьӧгӧ сійӧс пыртӧм йылысь корӧм да документъяс пошта связь юкӧн пыр, корреспонденция вайысь мукӧд организация пыр, тайӧ статьяса 1 юкӧнлӧн 1 да 2 пунктъясын, 4 пунктса медводдза абзацын, 7 - 81 пунктъясын индӧм документъяссӧ содтӧны лыддьӧгӧ пыртӧм йылысь корӧм дорӧ копияясӧн, кутшӧмъясӧс колӧ эскӧдны федеральнӧй оланпастэчасӧн урчитӧм пӧрадок серти.”;

4) 4 юкӧнса мӧд абзацын “поштаӧн ыстӧм пыр” кывъяс вежны “пошта связь юкӧн пыр, корреспонденция вайысь мукӧд организация пыр,” кывъясӧн;

5) 5 юкӧнса 3 пунктын да 6 юкӧнса мӧд абзацын “дас ӧкмысӧд” кывъяс лӧсялана вежлӧгын вежны “кызь ӧтиӧд” кывъясӧн лӧсялана вежлӧгын.

2. 5 статьяса 1 юкӧн гижны тадзи:

“1. Меставывса асвеськӧдлан органъяс примитӧны гражданинӧс лыддьӧгӧ пыртӧмын ӧткажитӧм йылысь решение татшӧм случайяс дырйи:

1) абу сетӧма документъяс, кутшӧмъясӧс урчитӧма тайӧ Оланпаслӧн 3 статьяса 1 юкӧнлӧн 1, 2, 7 - 81 пунктъясӧн;

2) пошта связь юкӧн пыр, корреспонденция вайысь мукӧд организация пыр ыстӧм документъяссӧ абу эскӧдӧма федеральнӧй оланпастэчасӧн урчитӧм пӧрадок серти;

3) сетӧма документъяс, кутшӧмъяс оз эскӧдны лыддьӧгӧ пыртӧм вылӧ гражданинлысь инӧдсӧ;

4) тайӧ Оланпаслӧн 4 статьяӧн урчитӧм случайын.”.

3. 14 статьяӧ содтыны татшӧм 3 юкӧн:

“3. Меставывса асвеськӧдлан органъяс тайӧ Оланпас вынсявтӧдз збыльмӧдтӧм ёрд решениеяссӧ, кутшӧмъяс тшӧктӧны меставывса асвеськӧдлан органъяслы “Бать-мамтӧм челядьӧс да бать-мам дӧзьӧртӧг кольӧм челядьӧс, а сідзжӧ бать-мамтӧм челядь да бать-мам дӧзьӧртӧг кольӧм челядь лыдӧ пырысь йӧзӧс олан жыръясӧн могмӧдӧм кузя канму уджмогъяс Коми Республикаын меставывса асвеськӧдлан органъяслы сетӧм йылысь да социальнӧя медалан сёрнитчӧмъяс серти налы олан жыръяс сетӧм йылысь” Коми Республикаса Оланпас подув вылын могмӧдны гражданаӧс, кодъяс пырӧны бать-мамтӧм челядь да бать-мам дӧзьӧртӧг кольӧм челядь, а сідзжӧ бать-мамтӧм челядь да бать-мам дӧзьӧртӧг кольӧм челядь лыдысь йӧз категорияӧ, олан жыръясӧн социальнӧя медалан сёрнитчӧмъяс серти, збыльмӧдӧны субвенцияяс сьӧм тшӧт весьтӧ.”.

4. 5 содтӧдын:

1) 2 пунктса витӧд абзацын “а сідзжӧ” да “i муниципальнӧй районын (кар кытшын)” кывъяс киритны, “мунан сьӧма воын,” кывъяс бӧрын содтыны “а сідзжӧ гражданаӧс, кодъяс пырӧны бать-мамтӧм челядь да бать-мам дӧзьӧртӧг кольӧм челядь, а сідзжӧ бать-мамтӧм челядь да бать-мам дӧзьӧртӧг кольӧм челядь лыдысь йӧз категорияӧ, кодъяслӧн эмӧсь ёрд решениеяс, кутшӧмъяс тшӧктӧны меставывса асвеськӧдлан органъяслы могмӧдны найӧс олан жыръясӧн социальнӧя медалан сёрнитчӧмъяс серти, i муниципальнӧй районын (кар кытшын)” кывъяс;

2) 2 пунктса квайтӧд абзацын “а сідзжӧ” да “Коми Республикаын” кывъяс киритны, “мунан сьӧма воын,” кывъяс бӧрын содтыны “а сідзжӧ гражданаӧс, кодъяс пырӧны бать-мамтӧм челядь да бать-мам дӧзьӧртӧг кольӧм челядь, а сідзжӧ бать-мамтӧм челядь да бать-мам дӧзьӧртӧг кольӧм челядь лыдысь йӧз категорияӧ, кодъяслӧн эмӧсь ёрдлӧн решениеяс, кутшӧмъяс тшӧктӧны меставывса асвеськӧдлан органъяслы могмӧдны найӧс олан жыръясӧн социальнӧя медалан сёрнитчӧмъяс серти, Коми Республикаын” кывъяс.

**2 статья.** Тайӧ Оланпасыс вынсялӧ сійӧс официальнӧя йӧзӧдан лунсянь дас лун бӧрын.

Коми Республикаса Веськӧдлан котырлы лӧсьӧдны ассьыс нормативнӧй инӧда актъяссӧ тайӧ Оланпас серти.

Коми Республикаса Юралысь В.М. Гайзер

Сыктывкар

2013 вося косму тӧлысь 24 лун

22-РЗ №

Вуджӧдіс Хазова Е. В. - 6128 пас